กินยาคุมแบบ28เม็ด แผงที่2แล้ว แต่บางวันกินคลาดเคลื่อนจากเวลาเดิมประมาน2-3ชมบ้าง จะทำให้ประสิทธิภาพของยาลดลงมั้ยครับ ไม่เคยลืมกินยาครับ
สวัสดีค่ะ หากเป็นยาคุมกำเนิดชนิดฮอร์โมนรวม คือชนิดที่ขายโดยทั่วไป การทานยาในเวลาที่ต่างกันประมาณ 2-3 ชั่วโมง ไม่ได้ทำให้ประสิทธิภาพในการป้องกันการตั้งครรภ์ลดลงค่ะ แต่หากเป็นชนิดฮอร์โมนเดี่ยว (ชนิดที่ใช้สำหรับหญิงหลังคลอด) การทานยาในเวลาที่ต่างกัน 2-3 ชั่วโมง ประสิทธิภาพจะลดลงได้ค่ะนอกจากนี้แล้ว ประสิทธิภาพของยาคุมจะลดลงในกรณีที่มีการลืมทานยาเป็นบางวัน ทานยาในเวลาที่ต่างกันมากในแต่ละวัน (คือประมาณ 6 ชั่วโมงขึ้นไป) มีอาเจียนหรือท้องเสียหลังทานยา หรือทานยาอื่นบางชนิดร่วม เช่น ยาปฏิชีวนะ rifampin, griseofluvin, ketoconazole ยากันชักต่างๆ ยาต้านเชื้อไวรัส HIV เป็นต้น